CELEX: C2006/060/37
Language: el
Date: 2006-03-11 00:00:00
Title: Υπόθεση C-445/05: Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της  20ής Οκτωβρίου 2005  στο πλαίσιο της υποθέσεως Werner Haderer κατά Finanzamt Wilmersdorf

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/19
            
         Αίτηση για την έκδοση προδικαστικής αποφάσεως που υπέβαλε το Bundesfinanzhof με διάταξη της 20ής Οκτωβρίου 2005 στο πλαίσιο της υποθέσεως Werner Haderer κατά Finanzamt Wilmersdorf
   (Υπόθεση C-445/05)
   (2006/C 60/37)
   Γλώσσα διαδικασίας: η γερμανική
   Με διάταξη της 20ής Οκτωβρίου 2005, η οποία περιήλθε στη Γραμματεία του Δικαστηρίου στις 14 Δεκεμβρίου 2005, το Bundesfinanzhof, στο πλαίσιο της υποθέσεως Werner Haderer κατά Finanzamt Wilmersdorf, ζητεί από το Δικαστήριο την έκδοση προδικαστικής αποφάσεως επί του εξής ερωτήματος:
   Πρέπει να απαλλάσσονται του φόρου τα ιδιαίτερα μαθήματα που παραδίδονται από εκπαιδευτικό και τα οποία ανάγονται στη σχολική ή πανεπιστημιακή εκπαίδευση σύμφωνα με το άρθρο 13, Α, παράγραφος 1, στοιχείο ι', της οδηγίας 77/388/ΕΟΚ (1) μόνον όταν ο εκπαιδευτικός παρέχει την υπηρεσία του διδασκαλίας απευθείας στους μαθητές/φοιτητές πανεπιστημίου ως αποδέκτες της υπηρεσίας –επομένως, πληρώνεται από αυτούς– ή αρκεί το ότι ο εκπαιδευτικός παρέχει την υπηρεσία του διδασκαλίας σε σχολείο ή πανεπιστήμιο ως αποδέκτη της υπηρεσίας;
   
      (1)  ΕΕ ειδ. έκδ. 09/001, σ. 49.